
הכנסת השמונה-עשרה 
נוסח לא מתוקן

 מושב רביעי
<פרוטוקול מס' 1176>
 מישיבת ועדת הכספים 
 יום רביעי, ו' באב התשע"ב (25 ביולי 2012), שעה 10:50
<סדר היום:>
<אישור העמדת הלוואה לחברת התעשיה הצבאית לישראל בע"מ בהתאם לסעיף 10 לחוק החברות הממשלתיות>
נכחו:

<חברי הוועדה:> 
משה גפני – היו"ר
יעקב אדרי

מגלי והבה

שלמה מולה

ציון פיניאן

פניה קירשנבאום
<ייעוץ משפטי: >
שגית אפיק
<מנהל הוועדה:>
טמיר כהן
<קצרנית פרלמנטרית:>
חבר המתרגמים – אהובה שרון
<אישור העמדת הלוואה לחברת התעשיה הצבאית לישראל בע"מ בהתאם לסעיף 10 לחוק החברות הממשלתיות>
<היו"ר משה גפני:>
רבותיי, אני עובר לרגע לסעיף האחרון בסדר היום: אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות  הממשלתיות.

במסגרת ההתנדבות שלנו על עובדי תע"ש, ומדובר בכמה אלפי עובדים, הגענו אתמול למתווה שבו עד ה-15 באוגוסט ייחתם ההסכם. היה כאן גם הממונה על התקציבים במשרד האוצר, גם נציג ההסתדרות, גם יושב ראש ועד העובדים, גם מנכ"ל התעשייה הצבאית. בעבר אמרתי בעבר שלא נעביר העברות נוספות עד שלא ייחתם ההסכם אבל היות והם עמדו באבן הדרך הזאת ואכן יש התקדמות וכל הצדדים אמרו שיש התקדמות, מבקש ממלא מקום מנהל רשות החברות הממשלתיות לאשר הלוואה כדי לשלם משכורות לעובדים בסכום של 77  מיליון שקלים.

<קריאה:>
אנחנו מבקשים לאשר הלוואה בסך 77 מיליון שקלים. מדובר ב-75 מיליון שקלים משכורות ובשני מיליון שקלים להסכם השכר הקיים. 

<עתניאל שנלר:>
מה קורה חודש אחר כך לפני חתימת ההסכם? אתה אומר שאתה חותם הסכם ב-15 באוגוסט.

<קריאה:>
אנחנו אמורים לחתום על הסכם בראשי תיבות ב-15 באוגוסט. 

<עתניאל שנלר:>
האם הוא יספק לגבי משכורות בחודש ספטמבר, אם זה רק בראשי תיבות?

<קריאה:>
אם הכול יהיה סגור, אנחנו אמורים להסדיר הסדר מימון לתע"ש לשנים 2012-2013. במסגרת היתר מימון, ייסגר כל הפער התקציבי.

<עתניאל שנלר:>
ההלוואה הזאת היא במסגרת ההסדר הזה?

<קריאה:>
כן.

<היו"ר משה גפני:>
הסיפור הזה הוא סיפור מורכב.

<עתניאל שנלר:>
אני עסקתי בו לפני ולפנים.

<היו"ר משה גפני:>
העניין הוא שכולנו מייחלים לרגע בו ייחתם ההסכם הזה. ברגע שייחתם ההסכם, אם, כי אני עדיין קצת חושש אף על פי שהיה נראה אתמול בדיון עם כל הצדדים שהנושא מתקדם מאוד. במהלך השבוע הבא נדע האם זה באמת צועד לחתימה כפי שהיה נראה אתמול. אם המצב יהיה שבשבוע הבא העסק הזה יתפוצץ, חס וחלילה, אני לא בטוח שהאוצר יעביר להם את הכסף למשכורות העובדים. אני אומר לך במאמר מוסגר, לא קשור לנושא עצמו מבחינת הבקשה שלהם. האוצר כאן הולך במחווה או במתווה כזה שקצת בעייתי מבחינתנו אבל הוא הולך במחווה.

<עתניאל שנלר:>
זה אישור מותנה?

<היו"ר משה גפני:>
זה לא אישור מותנה. אמרתי לך את זה כחבר.

אנחנו מצביעים על אישור העמדת ההלוואה.

הצבעה
בעד אישור ההלוואה לחברת התעשייה הצבאית לישראל – פה אחד

הבקשה אושרה.
<היו"ר משה גפני:>
ההלוואה אושרה. 

<טמיר כהן:>
עוד הבהרה. המקור התקציבי כבר קיים.

<היו"ר משה גפני:>
נכון. אנחנו עושים הפסקה עד 11:15.

<הישיבה ננעלה בשעה 11:00>
